02014R0548 — ET — 09.01.2017 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

KOMISJONI MÄÄRUS (EL) nr 548/2014,

21. mai 2014,

Euroopa Parlamendi ja nõukogu direktiivi 2009/125/EÜ rakendamise kohta seoses väikeste, keskmiste ja suurte jõutrafodega







Artikkel 1

Reguleerimisese ja reguleerimisala

1. Käesoleva määrusega kehtestatakse ökodisaini nõuded 1 kVA suuruse minimaalse nimivõimsusega ning sagedusel 50 Hz toimivates elektrienergia põhi- ja jaotusvõrkudes või tööstuslikes rakendustes kasutatavate jõutrafode turule laskmisele ja kasutuselevõtule. Määrust kohaldatakse üksnes trafode suhtes, mis on ostetud pärast määruse jõustumist.

2. Määrus ei kehti trafodele, mis on spetsiaalselt välja töötatud ja mida kasutatakse järgmisel otstarbel:

— mõõtetrafod mõõteriistade, mõõdikute, releede ja muude sarnaste seadmete varustamiseks;

— madalpingemähisega trafod kasutamiseks koos alaldiga alalisvoolu andmiseks;

— trafod otse tööstusahjuga ühendamiseks;

— avamererajatiste või avamere ujuvrajatiste trafod;

— teisaldatavate avariipaigaldiste trafod;

— raudteede toitesüsteemide trafod ja autotrafod;

— maandustrafod, st kolmefaasilised trafod, mis annavad süsteemi maandamiseks neutraalpunkti;

— veeremile paigaldatud veotrafod, st vahelduv- või alalisvoolu kontaktliiniga otse või muunduri kaudu ühendatud trafod, mida kasutatakse raudteerajatiste fikseeritud paigaldistes;

— käivitustrafod kolmefaasiliste asünkroonmootorite käivitamiseks, et vältida pingelange;

— vooluahelas kasutatavad katsetrafod, mis võimaldavad tekitada elektriseadmete kontrollimiseks teatava pinge või voolutugevuse;

— kaar- või takistuskeevitusseadmetes kasutatavad keevitustrafod;

— plahvatuskindlate seadmete ja kaevandusseadmete trafod ( 1 );

— süvaveeseadmete trafod;

— keskpinge-keskpinge (MV-MV) vahetrafod võimsusega kuni 5 MVA;

— suured jõutrafod, juhul kui on tõestatud, et teatavale rakendusele puuduvad tehniliselt otstarbekad alternatiivid määrusega kehtestatud energiatõhususe miinimumnõuetele vastamiseks;

— suured jõutrafod, mis on identsed asendusseadmed samas füüsilises asukohas või paigaldises olemasolevatele suurtele jõutrafodele, kui asendamine ei ole võimalik ilma trafode transportimise või paigaldamisega seotud ebaproportsionaalsete kulutusteta;

välja arvatud see, mis on seotud I lisa punktides 3 ja 4 sätestatud tooteinfo nõuete ja tehniliste dokumentidega.

Artikkel 2

Mõisted

Käesoleva määruse ja selle lisade kohaldamisel kasutatakse järgmisi mõisteid.

1) „Jõutrafo” — kahe või enama mähisega staatiline seade, mis elektromagnetilise induktsiooni abil transformeerib vahelduvpinge- ja voolusüsteemi teise, tavaliselt erinevate väärtustega, kuid sama sagedusega pinge- ja voolusüsteemi elektrienergia edastuse eesmärgil.

2) „Väike jõutrafo” — jõutrafo, mille maksimumpinge seadmesse ei ole suurem kui 1,1 kV.

3) „Keskmine jõutrafo” — jõutrafo, mille maksimumpinge seadmesse on üle 1,1 kV, kuid alla 36 kV, ning nimivõimsus 5 kVA või üle selle, kuid alla 40 MVA.

4) „Suur jõutrafo” — jõutrafo, mille maksimumpinge seadmesse on üle 36 kV ning nimivõimsus 5 MVA või üle selle või mille nimivõimsus on 40 MVA või üle selle sõltumata seadme maksimumpingest.

5) „Vedeliktäitega trafo” — jõutrafo, mille magnetahel ja mähised paiknevad vee all.

6) „Kuivtrafo” — jõutrafo, mille magnetahel ja mähised ei paikne isoleerivas vedelikus.

7) „Elektripostile paigaldatav keskmine jõutrafo” — välitingimustesse sobiv jõutrafo nimivõimsusega kuni 315 KVA, mis paigaldatakse õhuliine hoidvate tugistruktuuride külge.

8) „Pingeregulaatoriga jaotustrafo” — keskmine jõutrafo, mille trafopaagis või sellest väljaspool paiknevad lisakomponendid reguleerivad koormuse all automaatselt trafo sisend- ja väljundpinget.

9) „Mähis” — keerdude kogum, mis moodustab trafo ühe nimipingega seotud elektriahela.

10) „Mähise nimipinge” (Ur) — pinge, mida kasutatakse või mis tekitatakse koormusvabalt väljavõtteta mähise või väljavõttega mähise keskväljavõtte otste vahel.

11) „Kõrgepingemähis” — kõrgeima nimipingega mähis.

12) „Seadme maksimumpinge” (Um) — liinipinge suurim ruutkeskmine väärtus, mis kehtib trafo mähisele kolmefaasilises süsteemis, mille jaoks mähise isolatsioon on ette nähtud.

13) „Nimivõimsus” (Sr) — mähise näivvõimsuse kokkuleppeline väärtus, mis määrab koos mähise nimipingega selle nimivoolu.

14) „Koormuskadu” (Pk) — nimisagedusel ja referentstemperatuuril teatavalt mähisepaarilt neeldunud aktiivvõimsus, kui nimivool (väljavõttevool) liigub läbi ühe mähise otsa (otste) ja teiste mähiste otsad on lühises mis tahes mähisega, millel on keskväljavõte, samal ajal kui ülejäänud mähised on avatud ahelaga.

15) „Tühijooksukadu” (Po) — nimisagedusel neeldunud aktiivvõimsus, kui trafo on energiaga varustatud ja sekundaarahel on avatud. Rakendatav pinge on nimipinge ja kui pingestatud mähis on varustatud väljavõttega, on see ühendatud keskväljavõttega.

16) „Tipptõhususe indeks” — trafo edastatud näivvõimsuse ning trafo edastatud näivvõimsuse ja elektrienergia kadude vahe suhtarvu maksimumväärtus.

Artikkel 3

Ökodisaini nõuded

Väikesed, keskmised ja suured jõutrafod peavad vastama I lisas sätestatud ökodisaini nõuetele.

Artikkel 4

Vastavushindamine

Vastavushindamine tehakse vastavalt direktiivi 2009/125/EÜ IV lisas sätestatud kavandi sisemise kontrollimise menetlusele või sama direktiivi V lisas sätestatud juhtimissüsteemi menetlusele.

Artikkel 5

Turujärelevalve eesmärgil tehtav kontroll

Liikmesriikide ametiasutused kohaldavad direktiivi 2009/125/EÜ artikli 3 lõikes 2 osutatud turujärelevalve teostamisel käesoleva määruse III lisas sätestatud kontrollimenetlust.

Artikkel 6

Soovituslikud võrdlusandmed

Käesoleva määruse vastuvõtmise aja tehnoloogilisi võimalusi arvestades parimate trafode soovituslikud võrdlusandmed on esitatud IV lisas.

Artikkel 7

Läbivaatamine

Komisjon vaatab käesoleva määruse läbi hiljemalt kolm aastat pärast selle jõustumist, et võtta arvesse tehnika arengut, ja esitab läbivaatamise tulemused nõuandefoorumile. Konkreetselt hinnatakse ülevaatuse käigus vähemalt järgmisi aspekte:

— võimalus kehtestada tipptõhususe indeksi miinimumväärtused kõigi keskmiste jõutrafode kohta, kaasa arvatud jõutrafod nimivõimsusega alla 3 150 kVA;

— võimalus eristada südamiktrafo kadusid muude pinge reguleerimise funktsioonidega komponentide kadudest, sõltuvalt olukorrast;

— ühefaasiliste jõutrafode ja väikeste jõutrafode tõhususe miinimumnõuete kehtestamise asjakohasus;

— kas järeleandmised keskmiste jõutrafode mähisepingete erikombinatsioonide ja elektripostidele paigaldatavate trafode suhtes on endiselt asjakohased;

— võimalus hõlmata kasutamisetapis muid keskkonnamõjusid peale energiakulu.

Artikkel 8

Jõustumine

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.









I LISA

Ökodisaininõuded

1. Energiatõhususe või -tulemuslikkuse miinimumnõuded keskmistele jõutrafodele

Keskmised jõutrafod peavad vastama tabelites I.1 kuni I.5 esitatud suurimatele lubatud koormuskadudele ja tühijooksukadudele või tipptõhususe indeksi väärtustele, välja arvatud elektripostile paigaldatavad keskmised jõutrafod, mis peavad vastama tabelis I.6 esitatud suurimatele lubatud koormuskadudele ja tühijooksukadudele.

1.1. Nõuded kolmefaasilistele keskmistele jõutrafodele nimivõimsusega ≤ 3 150 kVA







Tabel I.1. Suurimad lubatud koormuskaod ja tühijooksukaod (W) vedeliktäitega kolmefaasilistel keskmistel jõutrafodel, mille ühe mähise pinge on Um ≤ 24 kV ja teise mähise pinge Um ≤ 1,1 kV 1. etapp (alates 1. juulist 2015) 2. etapp (alates 1. juulist 2021) Nimivõimsus (kVA) Maksimaalsed koormuskaod Pk (W) (1) Maksimaalsed tühijooksukaod Po (W) (1) Maksimaalsed koormuskaod Pk (W) (1) Maksimaalsed tühijooksukaod Po (W) (1) ≤ 25 Ck (900) Ao (70) Ak (600) Ao – 10 % (63) 50 Ck (1 100 ) Ao (90) Ak (750) Ao – 10 % (81) 100 Ck (1 750 ) Ao (145) Ak (1 250 ) Ao – 10 % (130) 160 Ck (2 350 ) Ao (210) Ak (1 750 ) Ao – 10 % (189) 250 Ck (3 250 ) Ao (300) Ak (2 350 ) Ao – 10 % (270) 315 Ck (3 900 ) Ao (360) Ak (2 800 ) Ao – 10 % (324) 400 Ck (4 600 ) Ao (430) Ak (3 250 ) Ao – 10 % (387) 500 Ck (5 500 ) Ao (510) Ak (3 900 ) Ao – 10 % (459) 630 Ck (6 500 ) Ao (600) Ak (4 600 ) Ao – 10 % (540) 800 Ck (8 400 ) Ao (650) Ak (6 000 ) Ao – 10 % (585) 1 000 Ck (10 500 ) Ao (770) Ak (7 600 ) Ao – 10 % (693) 1 250 Bk (11 000 ) Ao (950) Ak (9 500 ) Ao – 10 % (855) 1 600 Bk (14 000 ) Ao (1 200 ) Ak (12 000 ) Ao – 10 % (180 ) 2 000 Bk (18 000 ) Ao (1 450 ) Ak (15 000 ) Ao – 10 % (1 305 ) 2 500 Bk (22 000 ) Ao (1 750 ) Ak (18 500 ) Ao – 10 % (1 575 ) 3 150 Bk (27 500 ) Ao (2 200 ) Ak (23 000 ) Ao – 10 % (1 980 ) (*1) Maksimaalsed kaod nimipingete (kVA) puhul, mis jäävad tabelis I.1 esitatud nimipingete vahele, arvutatakse lineaarse interpoleerimise teel.







Tabel I.2. Suurimad lubatud koormuskaod ja tühijooksukaod (W) kuivadel kolmefaasilistel keskmistel jõutrafodel, mille ühe mähise pinge on Um ≤ 24 kV ja teise mähise pinge Um ≤ 1,1 kV 1. etapp (1. juuli 2015) 2. etapp (1. juuli 2021) Nimivõimsus (kVA) Maksimaalsed koormuskaod Pk (W) (1) Maksimaalsed tühijooksukaod Po (W) (1) Maksimaalsed koormuskaod Pk (W) (1) Maksimaalsed tühijooksukaod Po (W) (1) ≤ 50 Bk (1 700 ) Ao (200) Ak (1 500 ) Ao – 10 % (180) 100 Bk (2 050 ) Ao (280) Ak (1 800 ) Ao – 10 % (252) 160 Bk (2 900 ) Ao (400) Ak (2 600 ) Ao – 10 % (360) 250 Bk (3 800 ) Ao (520) Ak (3 400 ) Ao – 10 % (468) 400 Bk (5 500 ) Ao (750) Ak (4 500 ) Ao – 10 % (675) 630 Bk (7 600 ) Ao (1 100 ) Ak (7 100 ) Ao – 10 % (990) 800 Ak (8 000 ) Ao (1 300 ) Ak (8 000 ) Ao – 10 % (1 170 ) 1 000 Ak (9 000 ) Ao (1 550 ) Ak (9 000 ) Ao – 10 % (1 395 ) 1 250 Ak (11 000 ) Ao (1 800 ) Ak (11 000 ) Ao – 10 % (1 620 ) 1 600 Ak (13 000 ) Ao (2 200 ) Ak (13 000 ) Ao – 10 % (1 980 ) 2 000 Ak (16 000 ) Ao (2 600 ) Ak (16 000 ) Ao – 10 % (2 340 ) 2 500 Ak (19 000 ) Ao (3 100 ) Ak (19 000 ) Ao – 10 % (2 790 ) 3 150 Ak (22 000 ) Ao (3 800 ) Ak (22 000 ) Ao – 10 % (3 420 ) (*1) Maksimaalsed kaod nimipingete (kVA) puhul, mis jäävad tabelis I.2 esitatud nimipingete vahele, arvutatakse lineaarse interpoleerimise teel.







Tabel I.3. Koormuskadude ja tühijooksukadude korrigeerimine muude mähisepinge kombinatsioonide või ühe või mitme mähise kaksikpinge korral (nimivõimsus ≤ 3 150 kVA) Ühe mähise Um ≤ 24 kV ja teise mähise Um > 1,1 kV Suurimaid lubatud kadusid tabelites I.1 ja I.2 suurendatakse 10 % võrra tühijooksukadude puhul ja 10 % võrra koormuskadude puhul Ühe mähise Um = 36 kV ja teise mähise Um ≤ 1,1 kV Suurimaid lubatud kadusid tabelites I.1 ja I.2 suurendatakse 15 % võrra tühijooksukadude puhul ja 10 % võrra koormuskadude puhul Ühe mähise Um = 36 kV ja teise mähise Um > 1,1 kV Suurimaid lubatud kadusid tabelites I.1 ja I.2 suurendatakse 20 % võrra tühijooksukadude puhul ja 15 % võrra koormuskadude puhul Kaksikpinge ühes mähises Ühe kõrgepingemähise ja kahe madalpingemähisest võetud pingega trafode puhul arvestatakse kaod kõrgema madalpinge alusel ning need peavad vastama suurimatele lubatud kadudele tabelites I.1 ja I.2. Madalama madalpingega mähise maksimaalne kasutatav võimsus on kõnealustel trafodel 85 % madalpingemähise nimivõimsusest selle kõrgema pinge juures. Kahe kõrgepingemähisest võetud pingega madalpingemähisega trafode puhul arvestatakse kaod kõrgema kõrgepinge alusel ning need peavad vastama suurimatele lubatud kadudele tabelites I.1 ja I.2. Kõrgepingemähise madalama pinge maksimaalne kasutatav võimsus on kõnealustel trafodel 85 % kõrgepingemähise nimivõimsusest selle kõrgema pinge juures. Kui kogu nimivõimsus on kasutatav pingekombinatsioonist sõltumata, võib tabelites I.1 ja I.2 esitatud kadude määrasid suurendada 15 % võrra tühijooksukadude puhul ja 10 % võrra koormuskadude puhul. Kaksikpinge mõlemas mähises Suurimaid lubatud kadusid tabelites I.1 ja I.2 võib suurendada 20 % võrra tühijooksukadude puhul ja 20 % võrra koormuskadude puhul, kui tegemist on trafoga, mille kummaski mähises on kaksikpinge. Kadude määr on esitatud suurima võimaliku nimivõimsuse kohta ja tingimusel, et nimivõimsus ei sõltu pingekombinatsioonidest.

1.2. Nõuded keskmistele jõutrafodele nimivõimsusega > 3 150 kVA







Tabel I.4. Tipptõhususe indeksi miinimumväärtused vedeliktäitega keskmistele jõutrafodele Nimivõimsus (kVA) 1. etapp (1. juuli 2015) 2. etapp (1. juuli 2021) Minimaalne tipptõhususe indeks (%) 3 150 < Sr ≤ 4 000 99,465 99,532 5 000 99,483 99,548 6 300 99,510 99,571 8 000 99,535 99,593 10 000 99,560 99,615 12 500 99,588 99,640 16 000 99,615 99,663 20 000 99,639 99,684 25 000 99,657 99,700 31 500 99,671 99,712 40 000 99,684 99,724

Minimaalsed energiatõhususe indeksi väärtused nimipingete (kVA) puhul, mis jäävad tabelis I.4 esitatud nimipingete vahele, arvutatakse lineaarse interpoleerimise teel.







Tabel I.5. Tipptõhususe indeksi miinimumväärtused kuivadele keskmistele jõutrafodele Nimivõimsus (kVA) 1. etapp (1. juuli 2015) 2. etapp (1. juuli 2021) Minimaalne tipptõhususe indeks (%) 3 150 < Sr ≤ 4 000 99,348 99,382 5 000 99,354 99,387 6 300 99,356 99,389 8 000 99,357 99,390 ≥ 10 000 99,357 99,390

Minimaalsed energiatõhususe indeksi väärtused nimipingete (kVA) puhul, mis jäävad tabelis I.5 esitatud nimipingete vahele, arvutatakse lineaarse interpoleerimise teel.

1.3. Nõuded keskmistele jõutrafodele nimivõimsusega ≤ 3 150 kVA ja väljavõtetega, mida saab pingestatult või koormuse all kasutada pinge reguleerimiseks. Pingeregulaatoriga jaotustrafod kuuluvad sellesse kategooriasse.

Tabelites I.1 ja I.2 esitatud suurimaid lubatud kadude tasemeid suurendatakse 1. etapis 20 % võrra tühijooksukadude puhul ja 5 % võrra koormuskadude puhul ning 2. etapis 10 % võrra tühijooksukadude puhul.

1.4. Nõuded elektripostile paigaldatavatele keskmistele jõutrafodele

Tabelites I.1 ja I.2 esitatud koormuskadude ja tühijooksukadude määrad ei kehti elektripostile paigaldatavate vedeliktäitega trafode suhtes, mille võimsus on vahemikus 25–315 kVA. Suurimad lubatud kadude tasemed selliste elektripostile paigaldatavate keskmiste jõutrafode erimudelite puhul on esitatud tabelis I.6.







Tabel I.6. Elektripostile paigaldatavate vedeliktäitega keskmiste jõutrafode maksimaalsed koormuskaod ja tühijooksukaod (W) 1. etapp (1. juuli 2015) 2. etapp (1. juuli 2021) Nimivõimsus (kVA) Maksimaalsed koormuskaod (W) (1) Maksimaalsed tühijooksukaod (W) (1) Maksimaalsed koormuskaod (W) (1) Maksimaalsed tühijooksukaod (W) (1) 25 Ck (900) Ao (70) Bk (725) Ao (70) 50 Ck (1 100 ) Ao (90) Bk (875) Ao (90) 100 Ck (1 750 ) Ao (145) Bk (1 475 ) Ao (145) 160 Ck + 32 % (3 102 ) Co (300) Ck + 32 % (3 102 ) Ao – 10 % (270) 200 Ck (2 750 ) Co (356) Bk (2 333 ) Bo (310) 250 Ck (3 250 ) Co (425) Bk (2 750 ) Bo (360) 315 Ck (3 900 ) Co (520) Bk (3 250 ) Bo (440) (*1) Maksimaalsed lubatud kaod nimipingete (kVA) puhul, mis jäävad tabelis I.6 esitatud nimipingete vahele, arvutatakse lineaarse interpoleerimise teel.

2. Energiatõhususe miinimumnõuded suurtele jõutrafodele

Suurte jõutrafode energiatõhususe miinimumnõuded on esitatud tabelites I.7 ja I.8.







Tabel I.7. Tipptõhususe indeksi miinimumnõuded vedeliktäitega suurtele jõutrafodele Nimivõimsus (MVA) 1. etapp (1. juuli 2015) 2. etapp (1. juuli 2021) Minimaalne tipptõhususe indeks (%) ≤ 4 99,465 99,532 5 99,483 99,548 6,3 99,510 99,571 8 99,535 99,593 10 99,560 99,615 12,5 99,588 99,640 16 99,615 99,663 20 99,639 99,684 25 99,657 99,700 31,5 99,671 99,712 40 99,684 99,724 50 99,696 99,734 63 99,709 99,745 80 99,723 99,758 ≥ 100 99,737 99,770

Minimaalsed energiatõhususe indeksi väärtused nimipingete (MVA) puhul, mis jäävad tabelis I.7 esitatud nimipingete vahele, arvutatakse lineaarse interpoleerimise teel.







Tabel I.8. Tipptõhususe indeksi miinimumnõuded kuivadele suurtele jõutrafodele Nimivõimsus (MVA) 1. etapp (1. juuli 2015) 2. etapp (1. juuli 2021) Minimaalne tipptõhususe indeks (%) ≤ 4 99,158 99,225 5 99,200 99,265 6,3 99,242 99,303 8 99,298 99,356 10 99,330 99,385 12,5 99,370 99,422 16 99,416 99,464 20 99,468 99,513 25 99,521 99,564 31,5 99,551 99,592 40 99,567 99,607 50 99,585 99,623 ≥ 63 99,590 99,626

Minimaalsed energiatõhususe indeksi väärtused nimipingete (MVA) puhul, mis jäävad tabelis I.8 esitatud nimipingete vahele, arvutatakse lineaarse interpoleerimise teel.

3. Tootekirjelduse nõuded

Alates 1. juulist 2015 peavad käesoleva määruse reguleerimisalasse (artikkel 1) kuuluvate trafode kõik tootedokumendid, kaasa arvatud tootjate vaba juurdepääsuga veebisaidid, sisaldama järgmisi tootekirjelduse nõudeid:

a) teave mis tahes koormusvaba jahutussüsteemi nimivõimsuse, koormuskao ja tühijooksukao ning toite kohta;

b) keskmiste (vastavalt vajadusele) ja suurte jõutrafode puhul tipptõhususe indeksi väärtus ja võimsus selle väärtuse juures;

c) kaksikpingega trafode puhul maksimaalne nimivõimsus madalamal pingel vastavalt tabelile I.3;

d) teave kõigi jõutrafo põhikomponentide (kaasa arvatud vähemalt elektrijuhi, selle liigi ja südamiku materjali) kaalu kohta;

e) elektripostile paigaldatavate keskmiste jõutrafode puhul nähtav märge „Paigaldamiseks ainult elektripostidele”.

Punktides a, c ja d kirjeldatud teave peab olema kirjas ka jõutrafo andmesildil.

4. Tehnilised dokumendid

Jõutrafode tehnilised dokumendid peavad sisaldama järgmist teavet:

a) tootja nimi ja aadress;

b) mudeli tunnusnumber ehk tähtedest ja numbritest koosnev kood, mis võimaldab eristada üht mudelit teistest sama tootja mudelitest;

c) punktis 3 nõutud teave.

Kui tehnilised dokumendid või nende osad põhinevad teise mudeli tehnilistel dokumentidel või nende osadel, tuleb esitada selle mudeli tunnusnumber ning tehnilistes dokumentides peavad olema kirjas üksikasjad selle kohta, kuidas vastav teave on tuletatud nimetatud mudeli tehnilistest dokumentidest, näiteks arvutused või ekstrapoleerimised, kaasa arvatud tootja katsed sooritatud arvutuste või ekstrapoleerimiste õigsuse kontrollimiseks.









II LISA

Mõõtmis- ja arvutusmeetodid

Mõõtmismeetod

Käesoleva määruse nõuetele vastavuse tagamiseks vajalike mõõtmiste jaoks kasutatakse usaldusväärset, täpset ja korratavat mõõtmismenetlust, mis võtab arvesse üldtunnustatult parimaid mõõtmismeetodeid, sh meetodeid, mis on sätestatud dokumentides, mille viitenumbrid on just selle jaoks avaldatud Euroopa Liidu Teatajas.

Arvutusmeetodid

Tipptõhususe indeksi arvutusmeetod keskmiste ja suurte jõutrafode puhul põhineb trafo edastatud näivvõimsuse ning trafo edastatud näivvõimsuse ja elektrienergia kadude vahe suhtarvu maksimumväärtuste suhtarvul.

kus:

P0 on nimipinge ja nimisageduse juures kõnealusel väljavõttel mõõdetud tühijooksukadu;

Pc0 on jahutussüsteemi koormusvabaks toimimiseks vajalik elektritoide;

Pk on nimivoolu ja nimisageduse juures kõnealusel väljavõttel mõõdetud kadu, mida on korrigeeritud referentstemperatuuri järgi;

Sr on Pk aluseks oleva trafo või autotrafo nimivõimsus.

▼M1









III LISA

Toote vastavuse kontrollimine turujärelevalveasutuste poolt

Käesolevas lisas kindlaks määratud lubatud hälbed kehtivad üksnes siis, kui mõõdetavaid näitajaid kontrollib liikmesriigi ametiasutus; tootja ega tarnija ei tohi neid kasutada, et saavutada tehnilistes dokumentides esitatud väärtusi või tõlgendada väärtusi selliselt, et need oleksid nõuetega vastavuses või näitaksid nende toodete tõhususnäitajaid paremana.

Kui liikmesriikide ametiasutused kontrollivad toote mudeli vastavust käesoleva määruse ja selle lisa nõuetele direktiivi 2009/125/EÜ artikli 3 lõike 2 kohaselt, kasutavad nad käesolevas lisas osutatud nõuete puhul järgmist korda.

1) Liikmesriigi ametiasutus kontrollib ühte seadet teatavast mudelist. Võttes arvesse keskmiste ja suurte jõutrafode kaalust ja mõõtmetest tulenevaid piiranguid transportimisel, võivad liikmesriikide ametiasutused otsustada sooritada kontrollimenetluse tootja ruumides ning enne trafode kasutuselevõttu nende lõppasukohas.

2) Mudel loetakse kohaldatavatele nõuetele vastavaks järgmisel juhul:

a) kui direktiivi 2009/125/EÜ IV lisa punkti 2 kohaselt tehnilistes dokumentides esitatud väärtused (esitatud väärtused) ja vajaduse korral nende väärtuste arvutamiseks kasutatud väärtused ei ole tootja või importija seisukohast paremad kõnealuse direktiivi punkti g kohaselt tehtud vastavate mõõtmiste tulemustest ning

b) kui esitatud väärtused vastavad käesolevas määruses sätestatud nõuetele ning kui tootja või tarnija avaldatud mis tahes nõutavas tooteteabes ei ole esitatud väärtuseid, mis on tootja või importija seisukohast paremad kui esitatud väärtused, ning

c) kui liikmesriikide ametiasutused kontrollivad ühte seadet teatavast mudelist, vastavad määratud väärtused (asjakohaste näitajate katse käigus mõõdetud väärtused ja nende mõõtmistulemuste alusel arvutatud väärtused) tabelis 1 esitatud vastavatele kontrollimisel lubatud hälvetele.

3) Kui punkti 2 alapunktides a, b või c osutatud tulemusi ei saavutata, loetakse mudel käesoleva määruse nõuetele mittevastavaks.

4) Liikmesriigi ametiasutused esitavad seejärel teiste liikmesriikide ametiasutustele ning komisjonile kogu asjakohase teabe viivitamata pärast seda, kui mudel tunnistati punkti 3 kohaselt mittevastavaks.

Liikmesriigi ametiasutused järgivad II lisas sätestatud mõõtmis- ja arvutamismeetodeid.

Käesolevas lisas osutatud nõuete puhul kasutavad liikmesriikide ametiasutused üksnes tabelis 1 esitatud kontrollimisel lubatud hälbeid ja punktides 1–4 kirjeldatud korda. Muid lubatud hälbeid, nt ühtlustatud standarditega või muude mõõtmismeetoditega ette nähtuid, ei kasutata.







Tabel 1 Kontrollimisel lubatud hälbed Näitajad Kontrollimisel lubatud hälbed Kaod koormuse korral [termin on muutunud, mujal määruses „koormuskaod”] Määratud väärtus ei tohi olla esitatud väärtusest üle 5 % suurem. Kaod koormuse puudumisel [termin on muutunud, mujal määruses „tühijooksukaod”] Määratud väärtus ei tohi olla esitatud väärtusest üle 5 % suurem. Jahutussüsteemi tarbitav võimsus koormuse puudumisel [termin on muutunud, mujal määruses „vabaks toimimiseks vajalik elektritoide”] Määratud väärtus ei tohi olla esitatud väärtusest üle 5 % suurem.

▼B









IV LISA

Soovituslikud võrdlusandmed

Käesoleva määruse vastuvõtmise ajal turul olnud parim teadaolev tehnoloogia keskmistele jõutrafodele on järgmine.

a) Vedeliktäitega keskmised jõutrafod: Ao – 20 %, Ak – 20 %

b) Kuivad keskmised jõutrafod: Ao – 20 %, Ak – 20 %

c) Amorfse terassüdamikuga keskmised jõutrafod: Ao – 50 %, Ak – 50 %

Amorfse terassüdamikuga trafode valmistamiseks vajaliku materjali kättesaadavus vajab parandamist, enne kui kaaluda nimetatud kadude miinimumnõueteks muutmist tulevikus.